wickkiey/tamil-wikipedia-markdown huggingface dataset:
# செம்பழுப்பு மார்பு குயில்



**செம்பழுப்பு மார்பு குயில்** (*Chestnut-breasted cuckoo*) என்பது குயில் குடும்பமான குக்குலிடேவினைச் சேர்ந்த ஒரு சிற்றினமாகும் (*காகோமேண்டிசு காசுடனேவென்ட்ரிசு*). இது ஆத்திரேலியா, இந்தோனேசியா மற்றும் பப்புவா நியூ கினியில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல வறண்ட காடுகள் மற்றும் மிதவெப்பமய அல்லது வெப்ப மண்டலச் சதுப்புநிலக் காடுகள் ஆகும்.  

## வகைப்பாட்டியல்
இச்சிற்றினத்தின் கீழ் மூன்று துணையினங்கள் தற்போது அங்கீகரிக்கப்பட்டுள்ளன:  

- *காகோமேண்டிசு காசுடனேவென்ட்ரிசு அர்பாகியானசு* <small>(சால்வதோரி, 1889) </small> -மேற்கு நியூ கினி பகுதிகள்.
- *காகோமேண்டிசு காசுடனேவென்ட்ரிசு வெய்சுகே* (ரீச்செனோ, 1900-கிழக்கு நியூ கினி
- *காகோமேண்டிசு காசுடனேவென்ட்ரிசு* *காசுடனேவென்ட்ரிசு* <small>(கோல்ட், 1867) </small> -இந்தோனேசியாவில் உள்ள அரு தீவுகள் மற்றும் ஆத்திரேலியா கேப் யார்க் தீபகற்பம்

## விளக்கம்
செம்பழுப்பு மார்பு குயில் சுமார் 22-25 சென்டிமீட்டர்கள் நீளம் வரை வளரக்கூடியது. முதிர்ச்சியடைந்த குயில்கள் அடர் சாம்பல்-நீல நிறத் தலை, முதுகு மற்றும் இறக்கைகளுடனும், ஆழ்ந்த செம் மார்பகம், அடிப்பகுதியுடன், கருப்பு மற்றும் வெள்ளை வாலுடன் காணப்படும். இளம் வயதுடைய குயில்களின் கால்கள், தலை மற்றும் இறக்கைகள் மந்தமான சாம்பல் நிறத்துடன் இறக்கைகளின் வெளிப்புறப் பகுதிகளில் மந்தமான நடுத்தரப் பழுப்பு நிறமாகவும், மார்பகம் மற்றும் கீழ் பகுதிகளில் வெளிர் அல்லது இலவங்கப்பட்டை நிறமாகவும் இருக்கும். வால் நடுவில் பழுப்பு பட்டையும் வெள்ளை நிறக் கோட்டுடன் காணப்படும். முதிர்ச்சியடைந்த மற்றும் முதிர்ச்சியடையாத பறவைகளின் கண்களைச் சுற்று மஞ்சள் வளையம் காணப்படும்.  

செம்பழுப்பு மார்பு குயில், தூரிகை குயில் (*கா. வேரியோலோசசு* மற்றும் விசிறி-வால் குயில் (*கா. பிளபெல்லிபார்மிசு*) ஆகியவற்றை விட சற்றே சிறியது. ஆனால் முதிர்ச்சியடைந்த செம்மார்பு பழுப்பு குயிலின் மார்பகம் மற்றும் அடிப்பகுதி மிகவும் அடர் வண்ணத்தில் காணப்படும்.
# அரவிந்து பிரதாப்பு



**அரவிந்து பிரதாப்பு** (*Arvind Pratap*) இந்தியாவைச் சேர்ந்த ஓர் அரசியல்வாதியாவார். சமாச்சுவாடி கட்சி உறுப்பினராக [[உத்தரப் பிரதேசம்|உத்தரப் பிரதேச அரசியலில் ஈடுபட்டார்.]] மதுரா-எட்டா-மைன்புரி தொகுதியிலிருந்து உத்தரபிரதேச சட்டமன்றத்திற்கு தேர்ந்தெடுக்கப்பட்டார்.  

இவரது தாயார் கீதா தேவி, இராம் கோபால் யாதவின் சகோதரி ஆவார். அவர் 2021 ஆம் ஆண்டு ஆகத்து மாதத்தில் இறந்தார்.  

## கல்வி மற்றும் தொழில்
1998 ஆம் ஆண்டில் இட்டாவாவின் இயோன்ராவில் உள்ள சத்ரபதி சாகூச்சி சீ மகாராச்சு பல்கலைக்கழகத்தின் சவுத்ரி சரண் சிங் பட்டப்படிப்பு கல்லூரியில் இவர் பட்டம் பெற்றார். 2000 ஆம் ஆண்டில் சத்திரபதி சாகூச்சி சீ மகாராச்சு பல்கலைக்கழகத்தின் கே. கே. பட்டப்படிப்பு கல்லூரியிலிருந்து முதுகலைப் பட்டம் பெற்றார். 2016 ஆம் ஆண்டில் சட்டமன்றக் குழு உறுப்பினராவதற்கு முன்பு கர்கால் நகரத்தின் பஞ்சாயத்துத் தலைவராகவும் பணியாற்றினார்.
# கலைஞர் எழுதுகோல் விருது

**கலைஞர் எழுதுகோல் விருது** என்பது முன்னாள் முதலமைச்சர் மு. கருணாநிதி நினைவாக தமிழ்நாடு அரசு ஆண்டுதோறும் இதழியலாளரொருவருக்கு வழங்கிவரும் விருதாகும். இவ்விருதானது ஒவ்வொரு ஆண்டும் தமிழ் இதழியல் துறை மூலம் சமூக மேம்பாட்டிற்காகவும், விளிம்பு நிலை மக்களின் மேம்பாட்டிற்காகவும் பங்காற்றிய சிறந்த இதழியலாளர்க்கு தமிழ் வளர்ச்சி மற்றும் செய்தித் துறை சார்பாக வழங்கப்படுகிறது. விருதுடன் ஐந்து லட்சம் பணப்பரிசும் பாராட்டுச் சான்றிதழும் வழங்கப்படுகின்றன.  

**விருதாளர்கள்**

| ஆண்டு | விருது பெற்றோர் |  |
| --- | --- | --- |
| 2021 | ஐ. சண்முகநாதன் |  |
| 2022 | வி. என். சாமி |  |
| 2023 | நக்கீரன் ஆர். கோபால் மற்றும் சுஜிதா சாரங்கராஜ் | } |
# ஐதரோ அயோடிக்கு அமிலம்



**ஐதரோ அயோடிக்கு அமிலம்** (*Hydroiodic acid*) என்பது HI என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஐதரயோடிக்கு அமிலம் என்ற பெயராலும் இது அழைக்கப்படும். ஐதரசன் அயோடைடின் நீரிய கரைசலான இது நிறமற்ற நீர்மமாகக் காணப்படுகிறது. இது ஒரு வலிமையான அமிலமாகும். இதில் ஐதரசன் அயோடைடு நீரிய கரைசலில் முழுமையாக அயனியாக்கம் செய்யப்படுகிறது. ஐதரசன் அயோடைடின் செறிவூட்டப்பட்ட நீர்த்த கரைசல்கள் பொதுவாக 48% முதல் 57% HI நிறையை கொண்டிருக்கும்.  

## வினைகள்
ஐதரோ அயோடிக்கு அமிலம் காற்றிலுள்ள ஆக்சிசனுடன் வினைபுரிந்து நீரையும் அயோடினையும் கொடுக்கிறது.  

4 HI(நீரிய) + O<sub>2</sub> → 2 H<sub>2</sub>O + 2 I<sub>2</sub>  

ஐதரசன் ஆலைடுகளைப் போலவே, ஐதரோ அயோடிக்கு அமிலமும் ஆல்க்கீன்களுடன் சேர்த்து ஆல்க்கைல் அயோடைடுகளைக் கொடுக்கிறது. இது ஒரு குறைக்கும் முகவராகவும் பயன்படுத்தப்படுகிறது. உதாரணமாக அரோமாட்டிக்கு நைட்ரோ சேர்மங்களை அனிலின்களாகக் குறைப்பதில் இது பயன்படுகிறது.  

## கேடிவா செயல்முறை
கேடிவா செயல்முறையானது ஐதரோ அயோடிக்கு அமிலத்தின் முக்கிய இறுதிப் பயன்பாடாகும். இது மெத்தனாலின் கார்பனைலேற்ற வினையின் மூலம் அசிட்டிக் அமிலத்தை உற்பத்தி செய்வதற்கான இணை-வினையூக்கியாக செயல்படுகிறது.  

## பயன்பாடுகள்
ஐதரோ அயோடிக்கு அமிலத்தை அமெரிக்க போதைப்பொருள் அமலாக்க நிர்வாகக் கூட்டமைப்பு பட்டியல் I இரசாயனமாக பட்டியலிட்டுள்ளது.
# செர்கோகோக்சிக்சு


**செர்கோகோக்சிக்சு** (*Cercococcyx*) என்பது நீண்ட வால் கொண்ட குயில் என்று அழைக்கப்படும் *குக்குலிடே* குடும்பத்தைச் சேர்ந்த குயில்களின் ஒரு பேரினம் ஆகும்.  

- நீண்ட வால் சீகாரக் குயில் (*செர்கோக்கோக்சிக்சு லெமைரீயே*)
- நீண்ட பட்டை வால் கொண்ட குயில் (*செர்கோகோக்சிக்சு மோண்டனசு*)
- நீண்ட சாம்பல் வால் குயில் (*செர்கோகோக்சிக்சு மெக்கோவி*)
- ஆலிவ் நீண்ட வால் குயில் (*செர்கோகோக்சிக்சு ஒலிவினசு*)

பல ஆதாரங்கள் *செர்கோகோக்சிக்சு லெமைரீயே*, *செர்கோகோசிக்சு மெக்கோவி* சிற்றினத்தினத்திலிருந்து வேறுபட்டதாக அங்கீகரிக்கவில்லை.
# சாவகம் சீகாரப் பூங்குருவி



**சாவகம் சீகாரப் பூங்குருவி** (*Javan whistling thrush*) என்பது *மியூசிகேபிடே* குடும்பத்தைச் சேர்ந்த ஒரு பறவை சிற்றினமாகும். இது சாவகம் மற்றும் பாலி தீவுகளில் காணப்படுகிறது.  

இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும்.
# அரிஸ் சாலே


**அரிஸ் சாலே** (ஆங்கிலம்; மலாய்: *Harris Mohd Salleh*) (பிறப்பு: 11 ஏப்ரல் 1930) என்பவர் ஒரு மலேசிய அரசியல்வாதி, சூன் 1976 முதல் ஏப்ரல் 1985 வரை சபாவின் 6-ஆவது முதலமைச்சராகப் பணியாற்றியவர் ஆவார். இவர் சபா மக்கள் ஐக்கிய முன்னணியின் (**பெர்ஜாயா**) கூட்டணியின் தலைவராகவும் இருந்தார்.  

அவரின் பதவிக் காலத்தில், சபா மாநிலத்தின் ஒரு பகுதியாக இருந்த லபுவான் தீவை மலேசியாவின் மத்திய அரசுக்கு விட்டுக்கொடுத்தார்.  

அந்த வகையில் லபுவான் தீவு மலேசியாவின் இரண்டாவது கூட்டாட்சிப் பிரதேசமாக மாறியது.  

## விருதுகள்
### மலேசிய விருதுகள்
- :
  - - Order of the Defender of the Realm (**PMN)** – **Tan Sri** (2010)
- :
  - (1968, *மீட்கப்பட்டது 1986*)
- :
  - - Order of the Crown of Johor (**SPMJ**) – **Dato** (1980)
- :
  - - Order of the Life of the Crown of Kelantan (**SJMK**) – **Dato**' (1984)
- :
  - - Order of Sultan Ahmad Shah of Pahang (**SSAP**) – **Dato' Sri** (1982)
- :
  - - Order of the Crown of Selangor (**SPMS**) – **Dato' Seri** (1980)
- :
  - - Order of the Star of Hornbill Sarawak (**DA**) – **Datuk Amar** (1980)
# காங்கேர் மக்களவைத் தொகுதி



**காங்கேர் மக்களவைத் தொகுதி** (*Kanker Lok Sabha constituency*) இந்தியாவின் சத்தீசுகர் மாநிலத்தில் உள்ள ஒரு மக்களவைத் தொகுதி ஆகும்.  

## சட்டமன்றப் பிரிவுகள்
காங்கேர் மக்களவைத் தொகுதி பழங்குடியினருக்கு ஒதுக்கப்பட்டுள்ளது. இது பின்வரும் சட்டமன்றத் தொகுதிகளை உள்ளடக்கியது.  
| 56 | சிகாவா (பகு) | தம்தரி | அம்பிகா மார்க்கம் | இதேகா |  |
| --- | --- | --- | --- | --- | --- |
| 59 | சஞ்சாரி பலோத் | பாலோட் | சங்கீதா சின்கா | இதேகா |  |
| 60 | தோண்டி லோகாரா (பகு) | அனிலா பெண்டியா | இதேகா |  |  |
| 61 | குண்டர்டேகி | குன்வர் சிங் நிஷாத் | இதேகா |  |  |
| 79 | அன்டாகர் (பகு) | காங்கேர் | விக்ரம் உசெண்டி | பாஜக |  |
| 80 | பானுப்ரதாப்பூர் (பகு) | சாவித்ரி மனோஜ் மாண்டவி | இதேகா |  |  |
| 81 | காங்கேர் (பகு) | ஆசாராம் நேதம் | பாஜக |  |  |
| 82 | கேசுகல் (பகு) | கொண்டகவான் | நீலகண்ட டேகம் | பாஜக | } |

## நாடாளுமன்ற உறுப்பினர்கள்
| 1967 | திரிலோக்ஷா லால் பிரிந்த்ரா ஷா | பாரதிய ஜனசங்கம் |
| --- | --- | --- |
| 1971 | அரவிந்த் நேதம் | இந்திய தேசிய காங்கிரசு |
| 1977 | அகன் சிங் தாகூர் | ஜனதா கட்சி |
| 1980 | அரவிந்த் நேதம் | இந்திய தேசிய காங்கிரஸ் (ஐ) |
| 1984 | இந்திய தேசிய காங்கிரசு |  |
| 1989 |  |  |
| 1991 |  |  |
| 1996 | சாபிலா நேதம் |  |
| 1998 | சோகன் பொட்டை | பாரதிய ஜனதா கட்சி |
| 1999 |  |  |
| 2004 |  |  |
| 2009 |  |  |
| 2014 | விக்ரம் உசேண்டி |  |
| 2019 | மோகன் மாண்டவி |  |
| 2024 | போஜ்ராஜ் நாக் | } |

## தேர்தல் முடிவுகள்

### 2024
# பதான் சட்டமன்றத் தொகுதி



**பதான் சட்டமன்றத் தொகுதி** (*Patan, Chhattisgarh Assembly constituency*) என்பது இந்தியாவின் சத்தீசுகர் மாநிலத்தின் 90 சட்டமன்றத் தொகுதிகளில் ஒன்றாகும். இது துர்க் மாவட்டத்தில் உள்ளது.  

சத்தீசுகரின் முன்னாள் முதலமைச்சரான பூபேஷ் பாகல் இந்த தொகுதியின் தற்போதைய சட்டமன்ற உறுப்பினர் ஆவார். இந்தத் தொகுதி இந்திய தேசிய காங்கிரஸ் கட்சியின் கோட்டையாகும்.  

## சட்டப்பேரவை உறுப்பினர்கள்
| 2003 | பூபேஷ் பாகல் | இந்திய தேசிய காங்கிரசு |
| --- | --- | --- |
| 2008 | விஜய் பாகல் | பாரதிய ஜனதா கட்சி |
| 2013 | பூபேஷ் பாகல் | இந்திய தேசிய காங்கிரசு |
| 2018 |  |  |
| 2023 | } |  |

## தேர்தல் முடிவுகள்

### 2023

### 2018
# புவாட் இசுடீபன்ஸ்


**புவாட் இசுடீபன்ஸ்** (ஆங்கிலம்; *Donald Aloysius Marmaduke Stephens*; மலாய்: *Muhammad Fuad Stephens*) (பிறப்பு: 11 ஏப்ரல் 1930; – இறப்பு: 6 சூன் 1976) என்பவர் ஒரு மலேசிய அரசியல்வாதி; செப்டம்பர் 1963 முதல் டிசம்பர் 1964 வரை, மலேசியா, சபா மாநிலத்தின் 1-ஆவது மற்றும் 5-ஆவது முதலமைச்சராகவும் *(Chief Minister of Sabah)*; மீண்டும் ஏப்ரல் 1976 முதல், சூன் 1976-இல் அவர் இறக்கும் வரையில் சபா முதலமைச்சராகவும்; செப்டம்பர் 1973 முதல் சூலை 1975 வரை சபாவின் 3-ஆவது ஆளுநராகவும் *(Governor of Sabah)*; 1968 முதல் 1973 வரை ஆஸ்திரேலியாவிற்கான மலேசியாவின் 6-ஆவது உயர் ஆணையராகவும் *(High Commissioner of Malaysia to Australia)*; பணியாற்றியவர் ஆவார்.  

1963-இல் சபாவை மலேசியக் கூட்டமைப்பிற்குள் கொண்டு வருவதில் இவர் முக்கியப் பங்கு வகித்தார். அவர் தொடக்கத்தில் மலேசியக் கூட்டமைப்பிற்குள் சேரும் நோக்கத்திற்கு எதிராக இருந்தபோதும், பின்னர் தன் கொள்கையை மாற்றிக் கொண்டார்.  

அவர் இரண்டாவது முறையாக முதலமைச்சரான 44 நாட்களுக்குப் பிறகு, 6 சூன் 1976 அன்று கோத்தா கினபாலுவில் நடந்த ஒரு வானூர்தி விபத்தில் அகால மரணம் அடைந்தார். இந்த விபத்து இரட்டை ஆறு சோகம் *(Double Six Tragedy)* என்று அழைக்கப்படுகிறது. அந்த விபத்தில் அவரின் மகன் சொகாரி (வயது 24) உட்பட 11 பேர் உயிரிழந்தனர். புவாட் இசுடீபன்சின் உடல் கோத்தா கினபாலு, சபா மாநில பள்ளிவாசலுக்கு அருகில் உள்ள அரசு கல்லறையில் அடக்கம் செய்யப்பட்டது.  

## பொது

டொனால்ட் புவாட் இசுடீபன்ஸ் 1920 செப்டம்பர் 14 அன்று பிரித்தானிய வடக்கு போர்னியோ (தற்போது சபா) கூடாட் நகரில் பிறந்தார். அவரின் தந்தை, ஜூல்ஸ் இசுடீபன் பாவிட் என்பவர், பாதி கடசான் மற்றும் பாதி பிரித்தானிய கலப்பு இனத்தவர் ஆகும்.  

புவாட் இசுடீபன்ஸின் தாயார், எடித் மார்கரட் லவுரா மேரிகோப் என்பவர் சப்பானிய, பிரித்தானிய மற்றும் டூசுன் வம்சாவளியைச் சேர்ந்தவர். அவர் சபா, சண்டக்கான் மாவட்டம் கினபாத்தாங்கான் பகுதியைச் சேர்ந்தவர்.  

### மலேசியா உருவாக்கம்

டொனால்ட் இசுடீபன்ஸ் ஆகஸ்ட் 1961-இல் ஐக்கிய பாசோக்மோமோகான் கடாசான் மூருட் அமைப்பு *(UNKO)* என்ற அரசியல் கட்சியை நிறுவினார். சபாவின் சுதந்திரம் மற்றும் மலேசியாவின் உருவாக்கம் குறித்து பேச்சுவார்த்தை நடத்துவதில் முக்கியப் பங்கு வகித்தார்.  

ஐக்கிய சபா தேசிய அமைப்பின் *(USNO)* தலைவர் துன் முசுதபா, சிங்கப்பூர் பிரதமர் லீ குவான் யூ, மலாயாவின் அப்போதைய பிரதமர் துங்கு அப்துல் ரகுமான் ஆகியோருடன் இணைந்து மலேசியக் கூட்டமைப்பை உருவாக்குவதில் பெரும் பங்கு ஆற்றி உள்ளார்.  

### சபாவின் புதிய அரசாங்கம்

மலேசியக் கூட்டமைப்பு இறுதியாக 16 செப்டம்பர் 1963 அன்று உருவாக்கம் கண்டது. அந்த நாள் இன்று மலேசியா தினம் என்று அழைக்கப்படுகிறது. மலேசியா உருவான பிறகு, இவர் சபாவின் முதல் முதலமைச்சராக பொறுப்பு ஏற்றவர் ஆகும்.  

1963-ஆம் ஆண்டில், ஐக்கிய சபா தேசிய அமைப்பு *(USNO)*; ஐக்கிய பாசோக்மோமோகான் கடாசான் மூருட் அமைப்பு *(UNKO)*; சபா சீனர் சங்கம் *(SCA)* ஆகிய அமைப்புகளுடன் இணைந்து சபாவின் புதிய அரசாங்கத்தை ஆட்சி செய்ய சபா கூட்டணியை *(Sabah Alliance)* உருவாக்கிய பெருமை இவரையே சாரும்.  

## விருதுகள்
### மலேசிய விருதுகள்
- :
  - - Order of Loyalty to the Crown of Malaysia (**PSM**) – **Tan Sri** (1970)
  - - :en:Order of the Defender of the Realm (**SMN**) – **Tun** (1975)
- :
  - - Order of Kinabalu (**SPDK**) – **Datuk Seri Panglima** (1963)
- :
  - - Most Exalted Order of the Star of Sarawak (**PNBS**) – **Dato**' (1964)
# சினிமா எக்ஸ்பிரஸ் விருதுகள்


**சினிமா எக்ஸ்பிரஸ் விருதுகள்** (*Cinema Express Awards*) என்பது இந்தியன் எக்ஸ்பிரஸ் குழுத்திலிருந்து வெளிவரும் இதழான சினிமா எக்ஸ்பிரஸ் சார்பில் ஆண்டுதோறும் வழங்கப்படும் திரைப்பட விருதுகள் ஆகும். இது தமிழ், தெலுங்கு, கன்னடம், மலையாளம் உள்ளிட்ட தென்னிந்திய திரையுலகில் உள்ள தொழில் வல்லுநர்களின் கலைச் சிறப்பை கௌரவிக்கும் வகையில் வழங்கப்படுகிறது. இந்த விருதுகள் 1981 ஆம் ஆண்டு அறிமுகப்படுத்தப்பட்டன. 1987 முதல் விருதுகள் பல பிரிவுகளுக்கு விரிவாக்கபட்டன.  

## விருதுகள்

### தமிழ்

- சிறந்த திரைப்படத்திற்கான சினிமா எக்ஸ்பிரஸ் விருது - தமிழ்
- சிறந்த இயக்குநருக்கான சினிமா எக்ஸ்பிரஸ் விருது - தமிழ்
- சிறந்த நடிகருக்கான சினிமா எக்ஸ்பிரஸ் விருது - தமிழ்
- சிறந்த நடிகைக்கான சினிமா எக்ஸ்பிரஸ் விருது - தமிழ்

### கன்னடம்

- சிறந்த படத்திற்கான சினிமா எக்ஸ்பிரஸ் விருது-கன்னடம்
- சிறந்த இயக்குனருக்கான சினிமா எக்ஸ்பிரஸ் விருது-கன்னடம்
- சிறந்த நடிகருக்கான சினிமா எக்ஸ்பிரஸ் விருது-கன்னடம்
- சிறந்த நடிகைக்கான சினிமா எக்ஸ்பிரஸ் விருது-கன்னடம்

### தெலுங்கு

- சிறந்த படத்திற்கான சினிமா எக்ஸ்பிரஸ் விருது-தெலுங்கு
- சிறந்த இயக்குனருக்கான சினிமா எக்ஸ்பிரஸ் விருது-தெலுங்கு
- சிறந்த நடிகருக்கான சினிமா எக்ஸ்பிரஸ் விருது-தெலுங்கு
- சிறந்த நடிகைக்கான சினிமா எக்ஸ்பிரஸ் விருது-தெலுங்கு

### மலையாளம்

- சிறந்த படத்திற்கான சினிமா எக்ஸ்பிரஸ் விருது-மலையாளம்
- சிறந்த இயக்குனருக்கான சினிமா எக்ஸ்பிரஸ் விருது-மலையாளம்
- சிறந்த நடிகருக்கான சினிமா எக்ஸ்பிரஸ் விருது-மலையாளம்
- சிறந்த நடிகைக்கான சினிமா எக்ஸ்பிரஸ் விருது-மலையாளம்

## நிகழ்வுகள்

- 7வது சினிமா எக்ஸ்பிரஸ் விருதுகள்
- 8வது சினிமா எக்ஸ்பிரஸ் விருதுகள்
- 9வது சினிமா எக்ஸ்பிரஸ் விருதுகள்
- 10வது சினிமா எக்ஸ்பிரஸ் விருதுகள்
- 12வது சினிமா எக்ஸ்பிரஸ் விருதுகள்
- 13வது சினிமா எக்ஸ்பிரஸ் விருதுகள்
- 14வது சினிமா எக்ஸ்பிரஸ் விருதுகள்
# பசுதர் மக்களவைத் தொகுதி



**பஸ்தர் மக்களவைத் தொகுதி** (*Bastar Lok Sabha constituency*) மத்திய இந்தியாவில் சத்தீசுகர் மாநிலத்தில் உள்ள 11 மக்களவைத் தொகுதிகளில் ஒன்றாகும். இந்த மக்களவைத் தொகுதி பழங்குடியினருக்கு ஒதுக்கப்பட்டுள்ளது.  

## சட்டமன்றப் பிரிவுகள்
மத்தியப் பிரதேசம் மற்றும் சத்தீசுகரில் உள்ள மற்ற மக்களவைத் தொகுதிகளைப் போலவே, துர்க் போன்ற சில இடங்களுடன் (இது ஒன்பது சட்டமன்றத் தொகுதிகளைக் கொண்டுள்ளது), பஸ்தர் மக்களவைத் தொகுதி 8 சட்டமன்றத் தொகுதிகளைக் கொண்டுள்ளது. பஸ்தர் மக்களவையின் கீழ் வரும் சட்டமன்றத் தொகுதிகள்:  
| 83 | கொண்டகான் (பகு) | கொண்டகான் | லதா உசெண்டி | பாஜக |  |
| --- | --- | --- | --- | --- | --- |
| 84 | நாராயண்பூர் (பகு) | நாராயண்பூர் | கேதர் நாத் காஷ்யப் | பாஜக |  |
| 85 | பஸ்தர் (பகு) | பஸ்தர் | லகேஷ்வர் பாகேல் | ஐஎன்சி |  |
| 86 | ஜக்தல்பூர் | கிரண் சிங் தியோ | பாஜக |  |  |
| 87 | சித்ரகோட் (பகு) | விநாயக் கோயல் | பாஜக |  |  |
| 88 | தந்தேவாரா (பகு) | தந்தேவாடா | சைத்திரம் ஆதாமி | பாஜக |  |
| 89 | பீஜப்பூர் (பகு) | பீஜப்பூர் | விக்ரம் மாண்டவி | ஐஎன்சி |  |
| 90 | கொன்டா (பகு) | சுக்மா | கவாசி லக்மா | ஐஎன்சி | } |

## நாடாளுமன்ற உறுப்பினர்கள்
| 1952 | முசாகி கோசா | சுயேச்சை |  |
| --- | --- | --- | --- |
| 1957 | சூர்டி கிசுதையா | இந்திய தேசிய காங்கிரசு |  |
| 1962 | லக்மு பவானி | சுயேச்சை |  |
| 1967 | ஜாதூ ராம் சுந்தர் லால் |  |  |
| 1971 | லம்போதர் பாலியார் |  |  |
| 1977 | திரிக் பால் ஷா | ஜனதா கட்சி |  |
| 1980 | லட்சுமன் கர்மா | இந்திய தேசிய காங்கிரஸ் (ஐ) |  |
| 1984 | மாங்கு ராம் சோதி | இந்திய தேசிய காங்கிரசு |  |
| 1989 |  |  |  |
| 1991 |  |  |  |
| 1996 | மகேந்திர கர்மா | சுயேச்சை |  |
| 1998 | பாலிராம் காசியப் | பாரதிய ஜனதா கட்சி |  |
| 1999 |  |  |  |
| 2004 |  |  |  |
| 2009 |  |  |  |
| 2011^ | தினேசு காசியப் |  |  |
| 2014 |  |  |  |
| 2019 | தீபக் பைஜ் | இந்திய தேசிய காங்கிரசு |  |
| 2024 | மகேசு காசியப் | பாரதிய ஜனதா கட்சி | } |
^ இடைத்தேர்தல்  

## தேர்தல் முடிவுகள்

### 2024
# தாலியம்(I) அறுபுளோரோபாசுபேட்டு



**தாலியம்(I) அறுபுளோரோபாசுபேட்டு** (*Thallium(I) hexafluorophosphate*) என்பது TlPF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலியம், புளோரின், பாசுபரசு ஆகிய தனிமங்கள் சேர்ந்து இச்சேர்மம் உருவாகிறது.  

தாலியம்(I) அறுபுளோரோபாசுபேட்டு தண்ணீரில் கரையும்.  

கனசதுரப் படிகத் திட்டத்தில் *Pa3* என்ற இடக்குழுவில் வெண்மை நிறப் படிகங்களாக இது உருவாகிறது.  

தாலியம்(I) அறுபுளோரோபாசுபேட்டு நச்சுத்தன்மை வாய்ந்த வேதிச் சேர்மமாகும். தலைக்கு முகப்பிட்டு எச்சரிக்கையுடன் இதை கையாளவேண்டும்.
# கால்கைட்டு



**கால்கைட்டு** (*Galkhaite*) என்பது (Cs,Tl)(Hg,Cu,Zn)<sub>6</sub>(As,Sb)<sub>4</sub>S<sub>12</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இயற்கையாகக் கிடைக்கும் தயோ ஆர்சனைட்டு குழுக்களில் சல்போ அணைவு உப்பாக இக்கனிமம் காணப்படுகிறது. இக்கனிமம் மட்டுமே அறியப்பட்ட இயற்கையான Cs-Hg மற்றும் Cs-As நிலையிலுள்ள கனிமமாகும். கார்லின் வகை நீர் வெப்ப படிவுகளில் இது தோன்றுகிறது.  

பன்னாட்டு கனிமவியல் சங்கம் கால்கைட்டு கனிமத்தை Gkh என்ற குறியீட்டால் அடையாளப்படுத்துகிறது.
# இருசீசியம் வெள்ளி அறுபுரோமோபிசுமத்தேட்டு



**இருசீசியம் வெள்ளி அறுபுரோமோபிசுமத்தேட்டு** (*Dicaesium silver hexabromobismuthate*) என்பது Cs<sub>2</sub>AgBiBr<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஒரு நிலையான இரட்டை பெரோவ்சிகைட்டு வேதிப்பொருளாக இருப்பதால், இது கார்பன் டை ஆக்சைடின் ஒளிவினையூக்க குறைப்புக்கு பயன்படுத்தப்படுகிறது.  

## தயாரிப்பு
48% ஐதரோபுரோமிக் அமிலத்தில் விகிதாச்சார முறை அளவுகளில் சீசியம் புரோமைடு, வெள்ளி புரோமைடு மற்றும் பிசுமத்(III) புரோமைடு ஆகியவற்றைக் கலப்பதன் மூலம் இருசீசியம் வெள்ளி அறுபுரோமோபிசுமத்தேட்டைத் தயாரிக்க முடியும். அதிக வெப்பநிலையில் கரிம கரைப்பானில் தேவைப்படும் துகளை ஊசி முறையைப் பயன்படுத்தி அதன் நுண்படிகங்களைத் தயாரிக்கலாம்.
# பீட்டர் லோ சு இன்



டான் ஸ்ரீ; டத்தோ **பீட்டர் லோ சு இன்** (ஆங்கிலம்; *Peter Lo Su Yin*; மலாய்: *Tan Sri Datuk Peter Lo Su Yin*; சீனம்: 羅思仁) (பிறப்பு: 19 மே 1923; – இறப்பு: 1 சனவரி 2020) என்பவர் ஒரு மலேசிய அரசியல்வாதி; சனவரி 1965 முதல் மே 1967 வரை, மலேசியா, சபா மாநிலத்தின் 2-ஆவது முதலமைச்சராகப் பணியாற்றியவர். இவர் சபா சீனர் சங்கத்தின் *(Sabah Chinese Association)* *(SCA)* மூத்த உறுப்பினர்களில் ஒருவரும் ஆவார்.  

## பொது
பீட்டர் லோ சூ இன் 1923-ஆம் ஆண்டு மே 19-ஆம் தேதி சபாவில் உள்ள சண்டக்கான் நகரில் சீனக் குடியேற்றவாசிகளுக்கு மகனாகப் பிறந்தார். முதலில் சண்டக்கான் செயின்ட் மேரிஸ் பள்ளியிலும்; அதன் பிறகு சிங்கப்பூர் புனித அந்தோணியார் ஆண்கள் பள்ளியிலும் பயின்றார்.  

1952-இல் கொழும்பு திட்டத்தின் மூலம் நியூசிலாந்து வெலிங்டன் விக்டோரியா பல்கலைக்கழகத்தில் சட்டம் படித்து, 1955-இல் இளங்கலைச் சட்டப் பட்டத்தைப் பெற்றார். 1956-இல் அவர் வழக்கறிஞர் மன்றத்தில் அனுமதிக்கப்பட்டார். அதன்மூலம் சட்டத்தில் பட்டம் பெற்று வழக்கறிஞராகத் தகுதி பெற்ற முதல் சபாகான் ஆனார்.  

## மலேசிய 20-அம்ச உடன்படிக்கை

1963-இல் சபாவை மலேசியக் கூட்டமைப்பிற்குள் கொண்டு வருவதில் இவர் முக்கியப் பங்கு வகித்தார். இவர் வழக்கறிஞராக இருந்த காலத்தில்தான் மலேசியக் கூட்டமைப்பு பேச்சுவார்த்தைகள் நடைபெற்றன. அப்போது மலேசிய 20-அம்ச உடன்படிக்கை என்று அழைக்கப்படும் சர்ச்சைக்குரிய ஆவணம் தயாரிக்கப்பட்டது. அந்தப் பேச்சுவார்த்தைகளில் அவர் ஒரு முக்கிய பங்காளியாக இருந்தார்.  

## முதலமைச்சர் பதவி

சனவரி 1, 1965 அன்று, பீட்டர் லோ சூ இன் சபா மாநிலத்தின் முதலமைச்சராக நியமிக்கப்பட்டார். இவர்தான் சபாவின் முதல் சீன வம்சாவளி முதல்வர் ஆவார். மலேசிய வரலாற்றில் மிகவும் கடினமான மற்றும் கொந்தளிப்பான காலங்களில் பீட்டர் லோ சூ இன், சபா மாநிலத்தின் முதலமைச்சராக நியமிக்கப்பட்டார். இவரின் பதவிக் காலத்தில் தான், 1965-இல், மலேசியா கூட்டமைப்பில் இருந்து சிங்கப்பூர் விலகி ஒரு சுதந்திர நாடாக மாறியது.  

1967-இல் நடந்த மாநிலத் தேர்தலில் லோ தன் சட்டமன்றத் தொகுதியை இழந்தார். அவருக்குப் பதிலாக முசுதபா அருன் முதலமைச்சராக நியமிக்கப்பட்டார். 1978 வரை நாடாளுமன்ற உறுப்பினராக தொடர்ந்து பணியாற்றினார். அதன் பிறகு அவர் தன் வழக்கறிஞர் தொழிலில் கவனம் செலுத்தினார்.  

1 சனவரி 2020 அன்று , பீட்டர் லோ சூ இன், கோத்தா கினபாலு கே.பி.ஜே. சிறப்பு மருத்துவமனையில் தம்முடைய 96-ஆவது வயதில் காலமானார்.  

## விருதுகள்
### மலேசிய விருதுகள்
- :
  - - Malaysian Commemorative Medal (Gold) (**PPM**) (1965)
  - - Order of the Defender of the Realm (**JMN**) (1993)
  - - Order of Loyalty to the Crown of Malaysia (**PSM**) – **Tan Sri** (1996)
- :
  - - Order of Kinabalu (**PGDK**) – **Datuk** (1972)
# குல்விர் சிங் பெனிவால்



**குல்விர் சிங் பெனிவால்** (*Kulvir Singh Beniwal*) இந்தியாவின் அரியானா மாநிலத்தைச் சேர்ந்த ஓர் அரசியல்வாதியாவார். 1967 ஆம் ஆண்டு அக்டோபர் மாதம் 26 ஆம் தேதியன்று இவர் பிறந்தார். 1984 ஆம் ஆண்டு தன்னுடைய பள்ளி இறுதி வகுப்பில் தேர்ச்சி பெற்றார். 2005 ஆம் ஆண்டு முதல் 2009 ஆம் ஆண்டு வரை பாட்டு கலான் சட்டமன்ற தொகுதியில் குல்விர் சிங் பெனிவால் இந்திய தேசிய காங்கிரசு கட்சியின் உறுப்பினராகத் தேர்தலில் போட்டியிட்டு சட்டமன்ற உறுப்பினராக இருந்தார். 2014 ஆம் ஆண்டில் இந்திய தேசிய லோக் தளம் கட்சியில் உறுப்பினராகச் சேர்ந்தார்.
# ஆலனியா ஆறு



**ஆலனியா ஆறு** (*Aalaniya River*) இந்திய மாநிலமான இராசத்தானில் உள்ள சம்பல் ஆற்றின் துணை ஆறாகும். இது முகுந்துவாரா மலைகளில் இருந்து தோன்றுகிறது. கோட்டா மாவட்டத்தின் லாத்புரா, தாலுக்காவிலுள்ள நோட்னா கிராமத்தில் சம்பல் நதியுடன் இணைவதற்கு முன்பு 75 கிலோமீட்டர் (47 மைல்) தொலைவிற்குப் பாய்கிறது. ஆலனியா ஆறு ஒரு வற்றாத நதியாகும், மேலும் இப்பகுதியில் நீர்ப்பாசனம் மற்றும் குடிநீருக்கான முக்கிய நீர் ஆதாரமுமாகும்.  

முதலைகள், ஆமைகள் மற்றும் மீன்கள் உள்ளிட்ட பல்வேறு வகையான தாவரங்கள் மற்றும் விலங்கினங்களுக்கு ஆலனியா நதி இருப்பிடமாக உள்ளது. மீன்பிடித்தல் மற்றும் படகு சவாரி ஆகியவற்றிற்கும் இந்த நதி ஒரு பிரபலமான இடமாகும்.  

ஆலனியா நதி இராசதான் மக்களுக்கு ஒரு முக்கியமான இயற்கை வளமாகும். நீர்ப்பாசனம், குடிநீர் மற்றும் பொழுதுபோக்குவதற்கான தண்ணீரை வழங்குகிறது. மேலும் இந்த நதி பல்வேறு வகையான தாவரங்கள் மற்றும் விலங்கினங்களுக்கும் இருப்பிடமாக உள்ளது. எதிர்கால சந்ததியினரின் நலனுக்காக ஆலனியா நதியையும் அதன் சுற்றுச்சூழல் அமைப்பையும் பாதுகாப்பது முக்கியம்.
# சிறந்த திரைப்படத்திற்கான சினிமா எக்ஸ்பிரஸ் விருது - தமிழ்

**சிறந்த திரைப்படத்திற்கான சினிமா எக்ஸ்பிரஸ் விருது- தமிழ்** (*Cinema Express Award for Best Film – Tamil*) என்பது தென்னிந்தியத் திரைப்படங்களுக்கு ஆண்டுதோறும் வழங்கப்படும் சினிமா எக்ஸ்பிரஸ் விருதுகளின் ஒரு பகுதியாக சிறந்த தமிழ் (கோலிவுட்) படங்களுக்கு வழங்கப்படும் ஒரு விருதாகும்.  

## வெற்றியாளர்கள்
| 2002 | *கன்னத்தில் முத்தமிட்டால்* | மணிரத்னம் |  |
| --- | --- | --- | --- |
| 2001 | *ஆனந்தம்* | ஆர். பி. சௌத்ரி |  |
| 2000 | *கண்டுகொண்டேன் கண்டுகொண்டேன்* | கலைப்புலி எஸ். தாணு மற்றும் ஏ. எம். ரத்னம் |  |
| 1999 | *சேது* | அ. கந்தசாமி |  |
| 1998 | *உன்னிடத்தில் என்னை கொடுத்தேன்* | கே. முரளிதரன்
வி. சுவாமிநாதன்
ஜி. வேணுகோபால் |  |
| 1997 | *சூரிய வம்சம்*
*பொற்காலம்* | ஆர். பி. சவுத்ரி
வி. ஞானவேலு |  |
| 1996 | *இந்தியன்*
*காதல் கோட்டை* | ஏ. எம். ரத்னம்
சிவசக்தி பாண்டியன் |  |
| 1995 | *பம்பாய்*
*குருதிப்புனல்* | மணிரத்னம்
கமல்ஹாசன் |  |
| 1994 | *நாட்டாமை* | ஆர். பி. சௌத்ரி |  |
| 1993 | *கிழக்குச் சீமையிலே* | கலைப்புலி எஸ். தாணு |  |
| 1992 | *தேவர் மகன்* | கமல்ஹாசன் |  |
| 1991 | *சின்னத் தம்பி* | கே. பாலு |  |
| 1990 | *அஞ்சலி* | மணிரத்னம், கோ. வெங்கடேசுவரன் |  |
| 1989 | *அபூர்வ சாகோதரர்கள்* | கமல்ஹாசன் |  |
| 1988 | *அக்னி நட்சத்திரம்* | மணிரத்னம், கோ. வெங்கடேசுவரன் |  |
| 1987 | *நாயகன்* | கோ. வெங்கடேசுவரன் |  |
| 1986 | *சம்சாரம் அது மின்சாரம்* | ஏவிஎம் புரொடக்சன்ஸ் |  |
| 1985 | *முதல் மரியாதை* | பாரதிராஜா |  |
| 1984 | *சிறை* | வி. மோகன் சந்திரன் |  |
| 1983 | *முந்தானை முடிச்சு* | ஏவிஎம் புரொடக்சன்ஸ் |  |
| 1982 | *மூன்றாம் பிறை* | ஜி. தியாகராஜன் |  |
| 1981 | *தண்ணீர் தண்ணீர்* | பி. ஆர். கோவிந்தராஜன் துரைசாமி |  |
| 1980 | *ஒரு தலை ராகம்* | இ. எம். இப்ராகிம் | } |
# சபா அமைச்சரவை


**சபா அமைச்சரவை** (ஆங்கிலம் *Cabinet of Sabah*; மலாய்: *Kabinet Negeri Sabah* என்பது மலேசியா சபா மாநில அரசாங்க நிர்வாக ஆட்சிக்குழுவாகும். சபா அரசாங்கத்தின் நிர்வாகப் பிரிவின் ஒரு பகுதியாகச் செயல்படும் இந்த ஆட்சிக்குழு மாநில அமைச்சரவை என அழைக்கப்படுகிறது. மலேசிய மாநிலங்களில் சபா, சரவாக் மாநிலங்களில் மட்டும் மாநில ஆட்சிக் குழுவை **மாநில அமைச்சரவை** என அழைக்கிறார்கள்.  

சபா ஆளுநர் அவர்களால் நியமிக்கப்படும் சபா முதலமைச்சர்; சபா மாநிலத்தின் அமைச்சரவைக்குத் தலைமை தாங்குகிறார். சபா முதலமைச்சர் என்பவர், சபாமாநில சட்டமன்றத்தில் பெரும்பான்மையைப் பெற்றவராக இருக்க வேண்டும். மாநில அமைச்சரவையில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.  

## பொது

சபா அமைச்சரவை என்பது மலேசிய நடுவண் அரசாங்கத்தின் மலேசிய அமைச்சரவை கட்டமைப்பைப் போன்றதாகும். ஆனாலும் மாநில அமைச்சரவை அளவில் சிறியது. மலேசிய நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலான பல துறைகளும் மாறுபடுகின்றன.  

சபா அமைச்சரவை உறுப்பினர்கள் சபா முதலமைச்சரால் தேர்ந்தெடுக்கப்பட்டு சபா ஆளுநரால் நியமிக்கப் படுகிறார்கள். ஒவ்வோர் அமைச்சருக்கும் ஓர் அமைச்சு உண்டு. ஒவ்வோர் அமைச்சும் மாநில விவகாரங்கள், மாநிலச் செயல்பாடுகள் மற்றும் பல்வகை மாநிலத் துறைகளைக் கவனித்துக் கொள்ளும். அமைச்சரவை உறுப்பினர் வழக்கமாக ஒரு மாநில அமைச்சின் தலைவராக இருப்பார்.  

## அமைச்சர்களின் பட்டியல்
சனவரி 11, 2023 நிலவரப்படி, தற்போதைய அமைச்சரவையின் அமைப்பு பின்வருமாறு:  

****அஜிஜி நூர் அமைச்சரவை****

| அமைச்சர் | பதவி | அமைச்சு | பதவியேற்பு |  |
| --- | --- | --- | --- | --- |
| **அஜிஜி நூர்** | முதலமைச்சர் | முதலமைச்சர் துறை | 29 செப்டம்பர் 2020 |  |
| **ஜெப்ரி கித்திங்கான்** | துணை முதலமைச்சர் I

விவசாயம், மீன்பிடி மற்றும் உணவுத் தொழில்துறை அமைச்சர் | விவசாயம், மீன்பிடி மற்றும் உணவுத் தொழில்துறை அமைச்சு | 11 சனவரி 2023

29 செப்டம்பர் 2020 |  |
| **ஜோகிம் குன்சலம்** | துணை முதலமைச்சர் II

உள்ளாட்சி மற்றும் வீட்டு வசதி அமைச்சர் | உள்ளாட்சி மற்றும் வீட்டு வசதி அமைச்சு | 11 சனவரி 2023 |  |
| **சால்மி யகயா** | துணை முதலமைச்சர் III

பணி அமைச்சர் | பணி அமைச்சு | 11 சனவரி 2023 |  |
| **மசிடி மஞ்சுன்** | நிதி அமைச்சர் | நிதி அமைச்சு | 11 சனவரி 2023 |  |
| **சகிட் சகிம்** | ஊரக வளர்ச்சித்துறை அமைச்சர் | ஊரக வளர்ச்சி அமைச்சு | 29 செப்டம்பர் 2020 |  |
| **முகமது ஆரிபின் முகமது ஆரிப்** | அறிவியல், தொழில்நுட்பம் மற்றும் கண்டுபிடிப்பு அமைச்சர் | அறிவியல், தொழில்நுட்பம் மற்றும் புத்தாக்க அமைச்சு | 11 சனவரி 2023 |  |
| **எல்ரோன் ஆல்பிரட் விண்ட்** | இளைஞர் மற்றும் விளையாட்டுத்துறை அமைச்சர் | இளைஞர் மற்றும் விளையாட்டு அமைச்சு | 29 செப்டம்பர் 2020 |  |
| **ஜேம்ஸ் ரதீப்** | சமூக மேம்பாடு மற்றும் மக்கள் நல்வாழ்வு அமைச்சர் | சமூக அபிவிருத்தி மற்றும் மக்கள் நல்வாழ்வு அமைச்சு | 11 சனவரி 2023 |  |
| **கிறிஸ்டினா லியூ** | சுற்றுலா, கலாசாரம் மற்றும் சுற்றுச்சூழல் அமைச்சர் | சுற்றுலா, கலாசாரம் மற்றும் சுற்றுச்சூழல் அமைச்சு | 11 சனவரி 2023 |  |
| **பூங் ஜின் செ** | தொழில்துறை வளர்ச்சி மற்றும் தொழில் முனைவோர் அமைச்சர் | தொழில்துறை வளர்ச்சி மற்றும் தொழில்முனைவோர் அமைச்சு | 11 சனவரி 2023 | } |
# சிறந்த இயக்குநருக்கான சினிமா எக்ஸ்பிரஸ் விருது - தமிழ்

**சிறந்த இயக்குநருக்கான சினிமா எக்ஸ்பிரஸ் விருது-தமிழ்** (*Cinema Express Award for Best Director – Tamil*) என்பது ஆண்டுதோறும் வழங்கப்படும் சினிமா எக்ஸ்பிரஸ் விருதுகளின் ஒரு பகுதியாக தமிழ் (கோலிவுட்) படங்களில் பணியாற்றிய இயக்குநருக்காக வழங்கப்படும் ஒரு விருது ஆகும்.  

## வெற்றியாளர்கள்
| 1986 | மணிரத்னம் | *மௌன ராகம்* |  |  |
| --- | --- | --- | --- | --- |
| 1987 | மணிரத்னம் | *நாயகன்* |  |  |
| 1988 | பாலு மகேந்திரா | *வீடு* |  |  |
| 1989 |  |  |  |  |
| 1990 | மணிரத்னம் | *அஞ்சலி* |  |  |
| 1991 | பி. வாசு | *சின்னத் தம்பி* |  |  |
| 1992 | மணிரத்னம் | *ரோஜா* |  |  |
| 1993 | பாரதிராஜா | *கிழக்குச் சீமையிலே* |  |  |
| 1994 |  |  |  |  |
| 1995 | மணிரத்னம் | *பம்பாய்* |  |  |
| 1996 |  |  |  |  |
| 1997 | விக்ரமன் | *சூரிய வம்சம்* |  |  |
| 1998 |  |  |  |  |
| 1999 | விக்ரமன் | *வானத்தைப் போல* |  |  |
| 2000 | கே. எஸ். ரவிக்குமார் | *தெனாலி* |  |  |
| 2001 |  |  |  |  |
| 2002 | மணிரத்னம் | *கன்னத்தில் முத்தமிட்டால்* | ** | } |
# சிறந்த நடிகருக்கான சினிமா எக்ஸ்பிரஸ் விருது - தமிழ்


**சிறந்த நடிகருக்கான சினிமா எக்ஸ்பிரஸ் விருது - தமிழ்** (*Cinema Express Award for Best Actor – Tamil*) என்பது ஆண்டுதோறும் வழங்கப்படும் சினிமா எக்ஸ்பிரஸ் விருதுகளின் ஒரு பகுதியாக தமிழ் (கோலிவுட்) படங்களில் நடித்த சிறந்த நடிகருக்கான ஒரு விருது ஆகும்.  

## வெற்றியாளர்கள்
| 1981 | கமல்ஹாசன் | *ராஜ பர்வை* |  |
| --- | --- | --- | --- |
| 1982 | கமல்ஹாசன் | *மூன்றாம் பிறை* |  |
| 1984 | இரசினிகாந்து | *நல்லவனுக்கு நல்லவன்* |  |
| 1985 | இரசினிகாந்து | *ஸ்ரீ ராகவேந்திரா* |  |
| 1986 | விசயகாந்து | *அம்மன் கோவில் கிழக்காலே* |  |
| 1987 | கமல்ஹாசன் | *நாயகன்* |  |
| 1988 | பிரபு | *மனசுக்குள் மத்தாப்பூ* |  |
| 1990 | கமல்ஹாசன் | *மைக்கேல் மதன காமராஜன்* |  |
| 1991 | இரசினிகாந்து | *தளபதி* |  |
| 1992 | கமல்ஹாசன்
ரஜினிகாந்த் | *தேவர் மகன்*
*அண்ணாமலை* |  |
| 1993 | சத்யராஜ் | *வால்டர் வெற்றிவேல்* |  |
| 1994 | சரத்குமார் | *நாட்டாமை* |  |
| 1995 | இரசினிகாந்து | *முத்து* |  |
| 1996 | கமல்ஹாசன் | *இந்தியன்* |  |
| 1998 | கார்த்திக் | *உன்னிடத்தில் என்னை கொடுத்தேன்* |  |
| 1999 | அஜித் குமார் | *வாலி*, *அமர்க்களம்* |  |
| 2000 | அஜித் குமார் | *முகவரி* |  |
| 2001 | அஜித் குமார் | *சிட்டிசன்* | } |
# ஊவாங் சியுச்சென்



**ஊவாங் சியுச்சென்** (*Huang Xuechen*) சீனநாட்டைச் சேர்ந்த ஒருங்கிசைந்த நீச்சல் வீராங்கனையாவார். 1990 ஆம் ஆண்டு பிப்ரவரி மாதம் 25 ஆம் தேதியன்று இவர் பிறந்தார்.  

## ஆரம்பகால வாழ்க்கை
ஊவாங் சியுச்சென் 1990ஆம் ஆண்டில் சாங்காய் நகரத்தில் பிறந்தார். 1996ஆம் ஆண்டு நீச்சல் பயிற்சியைத் தொடங்க சாங்காய் பெய்கூவா பள்ளியில் சேர்ந்தார். 2000ஆம் ஆண்டில், இவர் ஒன்றிணைக்கப்பட்ட நீச்சல் விளையாட்டுக்கு மாறினார். 2002ஆம் ஆண்டில் ஊவாங் சியுச்சென் சாங்காய் விளையாட்டுப் பல்கலைக்கழகத்தில் சேர்ந்தார்.  

## தொழில்
2005 ஆம் ஆண்டில் ஊவாங் தேசிய இளைஞர் அணியிலும், 2006 ஆம் ஆண்டில் தேசிய அணியிலும் இடம்பிடித்தார். 2009 ஆம் ஆண்டு சாண்டோங் மாகாணத்தில் நடந்த 11ஆவது தேசிய விளையாட்டுப் போட்டியில் ஊவாங் ஒருங்கிசைந்த நீச்சலில் மூன்றாவது இடத்தைப் பெற்றார்.  

2008 ஆம் ஆண்டு நடைபெற்ற கோடைகால ஒலிம்பிக் போட்டியின் பெண்கள் குழு போட்டியில் ஊவாங் சியுச்சென் பங்கேற்றார். இப்போட்டியில் இவர் வெண்கலப் பதக்கம் வென்றார்.  

2012 கோடைகால ஒலிம்பிக்கில் பெண்கள் இரட்டையர் (லியு ஓவுடன்) பிரிவிலும் மகளிர் அணிப் போட்டியிலும் பங்கேற்று முறையே வெண்கலம் மற்றும் வெள்ளிப் பதக்கங்களை வென்றார். 2016 கோடைகால ஒலிம்பிக்கில், சன் வென்யனுடன் இரட்டையர் வகை போட்டியில் ஒரு பதக்கமும் அணிப் போட்டி நிகழ்வில் ஒன்றுமாக இவர் இரண்டு வெள்ளிப் பதக்கங்களை வென்றார்.
# நரேசு யாதவ் அடேலி



**நரேசு யாதவ் அடேலி** (*Naresh Yadav Ateli*, 1 பெப்ரவரி 1963 – 5 நவம்பர் 2024) இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு பிப்ரவரி மாதம் முதல் தேதியன்று இவர் பிறந்தார். இவர் அரியானா மாநிலத்தில் உள்ள மகேந்திரகர் மாவட்டத்தின் அடேலி தொகுதியின் முன்னாள் சட்டமன்ற உறுப்பினர் ஆவார். அரியானா யுவ கிசான் சங்கர்சு சமிதியில் தலைவராகவும் இருந்தார்.  

## பின்னணி
நரேசு யாதவ் அடேலி அரியானா வேளாண் பல்கலைக்கழகத்தின் தலைவராகவும், அரியானா பிரதேச இளைஞர் காங்கிரசின் பொதுச் செயலாளராகவும் இருந்தார். 2005 ஆம் ஆண்டில் அரியானா சட்டமன்றத்திற்கு ஒரு சுயேச்சை வேட்பாளராகத் தேர்ந்தெடுக்கப்பட்டார்.  

## தனிப்பட்ட வாழ்க்கை
நரேசு யாதவ் 1963 ஆம் ஆண்டு அரியானா மாநிலத்தின் மகேந்திரகர் மாவட்டத்தில் உள்ள அடேலி நங்கல் தாலுகாவில் உள்ள இரட்டா கலன் கிராமத்தில் பிறந்தார். ஆல்வார் மற்றும் இசார் நகரங்களில் முதுகலை அறிவியல் (வேளாண்மை) மற்றும் சட்டம் பாடத்தில் பட்டம் பெற்றார். படிப்பை முடித்தவுடன் ஓம்கலா யாதவ் சிங் என்பவரை மணந்து கொண்டார். தம்பதியருக்கு ஒரு மகனும், ஒரு மகளும் உள்ளனர்.  

## வகித்த பதவிகள்
- 2005 ஆம் ஆண்டில் நரேசு யாதவ் அரியானாவின் சட்டமன்ற உறுப்பினராக இருந்தார்.
- அகில இந்திய காங்கிரசு கட்சி உறுப்பினர்
- தலைவர், அரியானா யுவ கிசான் சங்கர்சு சமிதி.
- தலைவர், அகில இந்திய கூட்டாட்சி குடியரசுக் கட்சி
- உறுப்பினர், ஐக்கிய நாடுகள் சங்கங்களின் இந்திய கூட்டமைப்பு
# போர்னியோ சீகாரப் பூங்குருவி



**போர்னியோ சீகாரப் பூங்குருவி** (*Bornean whistling thrush*) என்பது *முயூசிகாபிடே* குடும்பத்தைச் சேர்ந்த ஒரு பறவை சிற்றினமாகும்.  

## வாழிடம்
இது இந்தோனேசியாவிலும் மலேசியாவிலும் காணப்படுகிறது. இங்கு இது போர்னியோ தீவில் மட்டுமே காணப்படும் அகணிய உயிரி. இதன் இயற்கையான வாழிடம் மிதவெப்ப மண்டல அல்லது வெப்ப மண்டல ஈரமான மலைக் காடுகள் ஆகும்.  

## இனப்பெருக்கம்
சராசரியாக, போர்னியோ சீகாரப் பூங்குருவி சுமார் 2 முட்டைகளை இடுகின்றன. இவை சுமார் 18 நாட்களுக்கு அடைகாக்கின்றன. கூடு கட்டும் காலம் 24 நாட்கள் ஆகும்.  

இவை பருவநிலை மாற்றத்தால், குறிப்பாக வறட்சியால் அச்சுறுத்தப்படுகின்றன.  
-சபா, போர்னியோ-மலேசியா]]
# மிளிர் சீகாரப் பூங்குருவி


**மிளிர் சீகாரப் பூங்குருவி** (*Shiny whistling thrush-மையோபோனசு மெலனூரசு*) என்பது மியூசிகாபிடே குடும்பத்தைச் சேர்ந்த ஒரு பறவை சிற்றினமாகும்.இது சுமாத்திரா தீவில் உள்ள பாரிசன் மலைகளைத் தாயகமாகக் கொண்டது.  

இதன் இயற்கையான வாழிடம் மிதவெப்ப மண்டல அல்லது வெப்ப மண்டல ஈரமான மலைக் காடுகள் ஆகும்.
# 2,5-இருமெத்தாக்சிபென்சால்டிகைடு



**2,5-இருமெத்தாக்சிபென்சால்டிகைடு** (*2,5-Dimethoxybenzaldehyde*) என்பது C<sub>9</sub>H<sub>10</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பென்சால்டிகைடு வழிப்பெறுதியான இச்சேர்மம் 2,5-இருமெத்தாக்சிபீனெத்திலமீன் தயாரிக்கப் பயன்படுத்தப்படுகிறது. 2,5-இருமெத்தாக்சிபீனெத்திலமீன் சுருக்கமாக 2C-H என்ற குறியீட்டால் அடையாளப்படுத்தப்படுகிறது. 2C-B எனப்படும் 4-புரோமோ-2,5-இருமெத்தாக்சிபீனெத்திலமீன்,  
2C-I எனப்படும் 2,5-இருமெத்தாக்சி-4-அயோடோபீனெத்திலமீன்,  
2C-C எனப்படும் (4-குளோரோ-2,5-இருமெத்தாக்சிபீனெத்தில்)அமீன் உள்ளிட்ட பதிலீட்டு பீனெத்திலமீன்கள் தயாரிக்க 2C-H பயன்படுகிறது.
# சதுப்பு நில ஈப்பிடிப்பான்


**சதுப்பு நில ஈப்பிடிப்பான்** (*Swamp flycatcher*) அல்லது **சதுப்பு நில அல்சியோனாக்சு** (*மியூசிகாபா அக்குவாட்டிகா*) என்பது மியூசிகாபிடே குடும்பத்தைச் சேர்ந்த ஒரு பறவை சிற்றினமாகும். இது பெனின், புர்கினா பாசோ, புருண்டி, கமரூன், மத்திய ஆப்பிரிக்கக் குடியரசு, சாட், காங்கோ மக்களாட்சிக் குடியரசு, கோட்டிவார், காம்பியா, கானா, கினி-பிசாவ், கென்யா, மாலி, நைஜர், நைஜீரியா, உருவாண்டா, செனிகல், தெற்கு சூடான், தன்சானியா, டோகோ, உகாண்டா மற்றும் ஜாம்பியா ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்ப மண்டல அல்லது வெப்பமண்டல ஈரமான புதர் நிலங்கள் மற்றும் சதுப்பு நிலங்கள் ஆகும்.
# இரெகுலபள்ளி பூபதி ரெட்டி

**இரெகுலபள்ளி பூபதி ரெட்டி** (Rekulapally Bhoopathi Reddy) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1964 ஆம் ஆண்டு இவர் பிறந்தார். நிசாமாபாத்து மாவட்டத்தில் உள்ள நிசாமாபாத்து கிராமப்புற சட்டமன்றத் தொகுதியின் சட்டமன்ற உறுப்பினராக உள்ளார். இந்திய தேசிய காங்கிரசு கட்சியைப் பிரதிநிதித்துவப்படுத்துகிறார். 2023 ஆம் ஆண்டு நடைபெற்ற தெலுங்கானா சட்டமன்ற தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
நிசாமாபாத்து நகரம் இரெகுலப்பள்ளி இராசா ரெட்டிக்கு மகனாக இரெகுலபள்ளி பூபதி ரெட்டி பிறந்தார். 1993 ஆம் ஆண்டில் விச்சயவாடா<nowiki/>வில் உள்ள என். டி. ஆர் சுகாதார அறிவியல் பல்கலைக்கழகத்தின் உசுமானியா மருத்துவக் கல்லூரி எலும்பியல் துறையில் முதுநிலை மருத்துவம் படித்து முடித்தார்.  

## தொழில்
நிசாமாபாத்து கிராமப்புற சட்டமன்றத் தொகுதியில் இருந்து 2023 ஆம் ஆண்டு நடைபெற்ற தெலுங்கானா சட்டமன்ற தேர்தலில் இந்திய தேசிய காங்கிரசு கட்சியைப் பிரதிநிதித்துவப்படுத்தி வெற்றி பெற்றார். 78,378 வாக்குகளைப் பெற்று தனது நெருங்கிய போட்டியாளரான பாரத் இராசுட்டிர சமிதி கட்சியின் பாச்சிரெட்டி கோவர்தனை 21,963 வாக்குகள் வித்தியாசத்தில் தோற்கடித்தார். முன்னதாக 2018 தெலுங்கானா சட்டமன்ற தேர்தலில், இவர் தெலுங்கானா இராசுட்டிர சமிதி கோவர்தனிடம் தோல்வியடைந்தார்.
# தடமாற்று உந்துபொறி


பயன்படுத்தப்படும் மின்சார-டீசல் தடமாற்று உந்துப் பொறி]]  
**தடமாற்று உந்துபொறி** (*switcher locomotive*) என்பது தொடருந்துப் பெட்டிகளைக் குறுகிய தொலைவுக்குள் கையாளும் ஓர் உந்துப் பொறி ஆகும். இவை தொடருந்து முனையங்களிலும் யார்டுகளிலும் வண்டிகளைத் தடங்கள் மாற்றுவது, ஒரு வண்டித் தொடரோடு இன்னொன்றை இணைப்பது, தொடருந்து வந்த பாதையிலேயே எதிர்த்திசையில் செல்ல உதவுவது போன்ற பணிகளில் ஈடுபடுத்தப்படுகின்றன.  

இவை பொதுவாக நீண்டதூரப் பயணங்களுக்கானவை இல்லை என்பதால் சற்று குறைவான ஆற்றல் கொண்டவையாக இருக்கலாம். அதிவேகப் பயணத்துக்கு உகந்தவையாக இருக்கும் தேவை கிடையாது. ஆனால் அதிக நிலைமம் கொண்ட வண்டித்தொடரை உடனே நகர்த்தும்படி இவற்றின் தொடக்க இழுவிசையே அதிகமாக இருக்கும். பொதுவாக இத்தகைய உந்துபொறிகள் குறைவான விட்டம் கொண்ட விசையுறு சக்கரங்களோடு அதிக முறுக்கு விசை கொண்டவையாக உள்ளன. தடமாற்று உந்துபொறிகள் பொதுவாக நீடித்து உழைப்பவை.  

தடமாற்று உந்துபொறிகள் ஐரோப்பாவில் பொதுவாக சிறியவனவாக உள்ளன. இந்தியா போன்ற நாடுகளில் குறுகிய வளைவுகளிலும் தடம்புரண்டுவிடாதபடி நீண்டவையாகவும், சட்டகங்கள் (போகிகள்) கொண்டவையாகவும் உள்ளன.
# கல்வகுண்ட்லா சஞ்சய்

**கல்வகுண்ட்லா சஞ்சய்** (Kalvakuntla Sanjay) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1976 ஆம் ஆண்டு அக்டோபர் மாதம் 18 ஆம் தேதியன்று இவர் பிறந்தார். இயக்டியல் மாவட்டத்தில் உள்ள கொருட்லா சட்டமன்றத் தொகுதியின் சட்டமன்ற உறுப்பினராக இவர் உள்ளார். பாரத் இராசுட்டிர சமிதி கட்சியை பிரதிநிதித்துவப்படுத்தி 2023 ஆம் ஆண்டு நடைபெற்ற தெலுங்கானா சட்டப்பேரவைத் தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
தெலுங்கானாவின் இயக்தியல் மாவட்டத்தின் மல்லாபூர் மண்டலத்தில் உள்ள இராகவாபேட்டை கிராமத்தில் கல்வகுண்ட்லா வித்யாசாகர் மற்றும் சரோச்சா ஆகியோருக்கு மகனாக சஞ்சய் பிறந்தார். இவரது தந்தை மூன்று முறை சட்டமன்ற உறுப்பினராக இருந்துள்ளார். 1991 ஆம் ஆண்டு முதல் 1993 ஆம் ஆண்டு வரை குண்டூரில் உள்ள விக்னான் கல்லூரியில் சஞ்சய் இடைநிலைப் பட்டம் பெற்றார். பின்னர், நுண்ணுயிரியல் மற்றும் உயிர் வேதியியலில் முதுகலைப் பட்டம் பெற்று, 1999 ஆம் ஆண்டில் பீச்சப்பூர் பி. எம். படேல் மருத்துவக் கல்லூரியில் மருத்துவத்தில் இளநிலை பட்டம் பெற்றார். 2003 ஆம் ஆண்டில் எலும்பியல் துறையில் நிபுணத்துவம் பெற்ற இவர், மைசூரில் உள்ள இயே. எசு. எசு கல்லூரியில் முதுகலை அறுவை சிகிச்சையை முடித்தார். பின்னர், இவர் ஐதராபாத்தில் உள்ள யசோதா மருத்துவமனைகளில் பணியாற்றத் தொடங்கினார்.  

## அரசியல் வாழ்க்கை
சஞ்சய் 2023 ஆம் ஆண்டு நடைபெற்ற தெலுங்கானா சட்டப்பேரவைத் தேர்தலில் பாரத் இராசுட்டிர சமிதி கட்சி சார்பாக கொருட்லா சட்டமன்றத் தொகுதியில் வெற்றி பெற்றார். 72,115 வாக்குகளைப் பெற்று தனது நெருங்கிய போட்டியாளரான பாரதிய சனதா கட்சி வேட்பாளரான தர்மபுரி அரவிந்தை 10,305 வாக்குகள் வித்தியாசத்தில் தோற்கடித்தார்.
# உலகத் தமிழ் வளர்ச்சி மாநாடு

**உலகத் தமிழ் வளர்ச்சி மாநாடு** என்பது 2023 ஆம் ஆண்டு முதல் ஆண்டுதோறும் நடைபெற்றுவரும் தமிழ் வளர்ச்சிக்கான மாநாடாகும். சென்னை வளர்ச்சிக் கழகத்தின் பன்னாட்டுத் தமிழ்மொழிப் பண்பாட்டுக் கழகம் ஒவ்வொரு ஆண்டு ஒரு கல்வி நிறுவனத்துடன் இணைந்து இந்த மாநாட்டினை நடத்துகிறது. இம்மாநாட்டில் தமிழ்மொழியின் வளர்ச்சி நிலைகளை மதிப்பீடு செய்யும் வகையில் இயல்-இசை-நாடகத் தமிழ், அறிவியல் தமிழ், சட்டத் தமிழ், மருத்துவத் தமிழ், ஊடகத் தமிழ் முதலான பல தலைப்புகளில் ஆய்வுக் கட்டுரைகள் படிக்கப்படுகின்றன. மேலும், தமிழறிஞர்களுக்கு வளர்தமிழ் அறிஞர் விருதும் வளர்தமிழ் மாமணி விருதும் வழங்கப்படுகிறது.  

## முதலாம் உலகத் தமிழ் வளர்ச்சி மாநாடு
2023 ஆம் ஆண்டு ஆகஸ்ட் 12 தமிழ்நாடு திறந்தநிலைப் பல்கலைக்கழகத்துடன் இணைந்து சென்னையில் நடைபெற்றது.  

## இரண்டாம் உலகத் தமிழ் வளர்ச்சி மாநாடு
2024 ஆம் ஆண்டு ஆகஸ்ட் 12, 13 ஆகிய நாட்களில் அண்ணா பல்கலைக்கழகத்தின் பொறியியல் தொழில்நுட்பத் தமிழ் வளர்ச்சி மையத்துடன் இணைந்து சென்னையில் நடைபெறுகிறது.
# சிறந்த நடிகைக்கான சினிமா எக்ஸ்பிரஸ் விருது - தமிழ்


**சிறந்த நடிகைக்கான சினிமா எக்ஸ்பிரஸ் விருது - தமிழ்** (*Cinema Express Award for Best Actress – Tamil*) என்பது தென்னிந்திய திரைப்படங்களுக்கு ஆண்டுதோறும் வழங்கப்படும் சினிமா எக்ஸ்பிரஸ் விருதுகளின் ஒரு பகுதியாகும். இதில் தமிழ் (கோலிவுட்) படங்களில் நடித்த நடிகைகளில் சிறந்த நடிகைக்ககான விருதும் வழங்கப்படுகிறது.  

## வெற்றியாளர்கள்
| 2002 | சிம்ரன் | *கன்னத்தில் முத்தமிட்டால்* |  |
| --- | --- | --- | --- |
| 2001 | ஜோதிகா | *பூவெல்லாம் உன் வாசம்* |  |
| 2000 | மீனா
ஜோதிகா | *ரிதம்*
*குஷி* |  |
| 1999 | சிம்ரன் | *வாலி* |  |
| 1998 | ரோஜா செல்வமணி | *உன்னிடத்தில் என்னை கொடுத்தேன்* |  |
| 1997 | மீனா | *பாரதி கண்ணம்மா* |  |
| 1996 | குஷ்பு சுந்தர் | *இரட்டை ரோஜா* |  |
| 1993 | ராதிகா சரத்குமார்
சுகன்யா | *கிழக்குச் சீமையிலே*
*வால்டர் வெற்றிவேல்* |  |
| 1992 | ரேவதி

சுகன்யா | *தேவர் மகன்*
*சின்ன கவுண்டர்* |  |
| 1991 | குஷ்பு சுந்தர்
கவுதமி | *சின்னத் தம்பி*
*நீ பாதி நான் பாதி* |  |
| 1990 | ரேவதி | *கிழக்கு வாசல்* |  |
| 1988 | ராதிகா சரத்குமார் | *பாசப் பறவைகள்*
*பூந்தோட்ட காவல்காரன்* |  |
| 1986 | லட்சுமி | *சம்சாரம் அது மின்சாரம்* | } |
# 7வது சினிமா எக்ஸ்பிரஸ் விருதுகள்


**7வது சினிமா எக்ஸ்பிரஸ் விருதுகள்** (*7th Cinema Express Awards*) விழா என்பது 1987 ஏப்ரல் 12 அன்று நடைபெற்றது. இதில் 1986ஆம் ஆண்டு வெளியான தென்னிந்திய படங்களில் சிறந்ததைத் தேர்ந்தெடுத்து கௌரவித்தார். இந்த விருதுகள் பிப்ரவரியில் அறிவிக்கப்பட்டன.  

## தமிழ்
| சிறந்த படம் | *சம்சாரம் அது மின்சாரம்* |  |  |
| --- | --- | --- | --- |
| சிறந்த நடிகர் | விஜயகாந்த் | *அம்மன் கோவில் கிழக்காலே* |  |
| சிறந்த நடிகை | லட்சுமி | *சம்சாரம் அது மின்சாரம்* |  |
| சிறந்த இயக்குநர் | மணிரத்தினம் | *மௌன ராகம்* |  |
| இயக்கத்திற்கு சிறப்புப் பாராட்டு | விசு | *சம்சாரம் அது மின்சாரம்* |  |
| சிறந்த அறிமுக நடிகர் | ராமராஜன் | *நம்ம ஊரு நல்ல ஊரு* |  |
| சிறந்த அறிமுக நடிகை | ரேகா | *கடலோரக் கவிதைகள்* |  |
| சிறந்த அறிமுக இயக்குநர் | ஆர். அரவிந்த்ராஜ் | *ஊமை விழிகள்* |  |
| சிறந்த இசையமைப்பாளர் | டி. ராஜேந்தர் | *மைதிலி என்னை காதலி* |  |
| சிறந்த ஒளிப்பதிவாளர் | ரமேஷ் குமார் | *ஊமை விழிகள்* |  |
| சிறந்த நகைச்சுவை நடிகர் | செந்தில் | *நட்பு* |  |
| சிறந்த நகைச்சுவை நடிகை | கோவை சரளா | பல்வேறு |  |
| சிறந்த குழந்தை நட்சத்திரம் | பேபி ஷாலினி | *நிலவே மலரே* |  |
| சிறந்த பின்னணிப் பாடகர் | மலேசியா வாசுதேவன் | பல்வேறு |  |
| சிறந்த பின்னணிப் பாடகி | கே. எஸ். சித்ரா | பல்வேறு | } |

## தெலுங்கு
| சிறந்த படம் | *சுவாதி முத்தியம்* |  |  |
| --- | --- | --- | --- |
| சிறந்த நடிகர் | கமல்ஹாசன் | *சுவாதி முத்தியம்* |  |
| சிறந்த நடிகை | ராதிகா | *சுவாதி முத்தியம்* |  |
| சிறந்த இயக்குநர் | கே. விஸ்வநாத் | *சுவாதி முத்தியம்* | } |

## கன்னடம்
| சிறந்த படம் | *சுந்தர ஸ்வப்னகலு* |  |  |
| --- | --- | --- | --- |
| சிறந்த நடிகர் | சிவ ராஜ்குமார் | *ஆனந்த்* |  |
| சிறந்த நடிகை | சரிதா | *மௌன கீதே* |  |
| சிறந்த இயக்குநர் | கே. பாலச்சந்தர் | *சுந்தர ஸ்வப்னகலு* | } |

## மலையாளம்
| சிறந்த படம் | *வர்தா* |  |  |
| --- | --- | --- | --- |
| சிறந்த நடிகர் | மோகன்லால் | *பஞ்சாக்னி* |  |
| சிறந்த நடிகை | சோபனா | பல்வேறு |  |
| சிறந்த இயக்குநர் | ஐ. வி. சசி | *வர்தா* | } |

## சிறப்பு விருதுகள்
ராதாரவி மற்றும் அம்பிகா ஆகியோருக்கு முறையே *தழுவாத கைகள்*, *நட்பு* ஆகிய படங்களில் நடித்ததற்காக தனித்தனியாக சிறப்பு விருதுகள் வழங்கப்பட்டன.
# கம்பகா ஈப்பிடிப்பான்



**கம்பகா ஈப்பிடிப்பான்** (Gambaga flycatcher; *மியூசிகாபா கம்பககேயே*) என்பது *மியூசிகாபிடே* குடும்பத்தைச் சேர்ந்த ஒரு பறவை சிற்றினமாகும். இது புர்கினா பாசோ, கேமரூன், மத்திய ஆப்பிரிக்கக் குடியரசு, சாட், காங்கோ மக்களாட்சிக் குடியரசு, கோட்டிவார், சீபூத்தீ, எத்தியோப்பியா, கானா, கினி, கென்யா, லைபீரியா, மாலி, நைஜீரியா, சவுதி அரேபியா, சோமாலியா, சூடான், டோகோ, உகாண்டா மற்றும் யெமன் ஆகிய நாடுகளில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல வறண்ட காடுகள், வறண்ட சவன்னா மற்றும் குறைந்த முதல் நடுத்தர விதானம் உயரமுள்ள மிதவெப்ப அல்லது வெப்ப மண்டலம் வறண்ட புதர் நிலங்கள் ஆகும்.  

இது புள்ளி ஈப்பிடிப்பானைப் போலவே தோற்றமளிக்கிறது. ஆனால் இதன் சிறிய அளவு மற்றும் குறைவான தனித்துவமான கோடுகள் மூலம் வேறுபடுத்தலாம்.
# சும்பா பழுப்பு ஈப்பிடிப்பான்



**சும்பா பழுப்பு ஈப்பிடிப்பான்** (*Sumba brown flycatcher-மியூசிகாபா செக்ரிகாட்டா*) என்பது மியூசிகாபிடே குடும்பத்தைச் சேர்ந்த ஒரு பறவை சிற்றினமாகும். இது இந்தோனேசியாவில் மட்டுமே காணப்படும் அகணிய உயிரியாகும்.  

இதன் இயற்கையான வாழிவிடம் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் ஆகும்.இது வாழிட இழப்பால் அச்சுறுத்தப்படுகிறது.
# காசின் ஈப்பிடிப்பான்



**காசின் ஈப்பிடிப்பான்** (*Cassin 's flycatcher*-*மியூசிகாபா காசீனி*) என்பது மியூசிகாபிடே குடும்பத்தைச் சேர்ந்த பறவை சிற்றினமாகும். இது அங்கோலா, பெனின், கேமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, கோட்டிவார், எக்குவடோரியல் கினி, காபோன், கானா, கினி, லைபீரியா, நைஜர், நைஜீரியா, உருவாண்டா, சியரா லியோனி, டோகோ, உகாண்டா மற்றும் ஜாம்பியா ஆகிய நாடுகளில் காணப்படுகிறது. இதன் இயற்கையான வாழிடம் மிதவெப்ப மண்டல அல்லது வெப்ப மண்டல சதுப்பு நிலம் ஆகும்.
# பெர்டினாண்ட் எய்ன்



**ஜேக்கப் கோட்லீப் பெர்டினாண்ட் எய்ன்** (*Jacob Gottlieb Ferdinand Heine*) (மார்ச் 9,1809, ஹால்பெர்ஸ்டாட்-மார்ச் 28,1894) என்பவர் ஒரு செருமனிய பறவையியலாளர் மற்றும் சேகரிப்பாளர் ஆவார்.  

19ஆம் நூற்றாண்டின் நடுப்பகுதியில் எய்ன் மிகப்பெரிய பறவைகளின் தொகுப்பைக் கொண்டிருந்தார். இது ஒரு தனி நபர் சேகரிப்பின் அதிக எண்ணிக்கையிலானது. இந்த சேகரிப்பு இப்போது ஹால்பெர்ஸ்டாடில் உள்ள எய்னியம் ஹால்பெர்ஸ்டாட் அருங்காட்சியகத்தில் வைக்கப்பட்டுள்ளது (27,000 மாதிரிகள், 15,000 புத்தகங்கள்). ஜீன் கபனிசு *எய்னியம் அருங்காட்சியக. * சேகரிப்பைப் பற்றி எழுதியுள்ளார். இவரது மகன் பெர்டினாண்ட் எய்னனும் (1840-1920) ஒரு பறவையியலாளராக இருந்தார்.  

## எபோனிமி

- *காலண்ட்ரெல்லா எய்னி* <small>கோமியர், 1873</small>.
- *கிளைத்தோரிங்சசு விட்டீன்சிசு எய்னி* <small>பின்ச் & ஹார்ட்லாப், 1870</small>.
- *தங்கரா எய்னி* (*கருந்தலை தாங்கர்*) <small>கபானிசு, 1850</small>.
- சூதெரா எய்னி (வெண்சிவப்பு வால் பூங்குருவி) <small>கபானிசு, 1850</small>.
# சுவாசுதிரா


**சுவாசுதிரா** (*Svastra*) என்பது *ஏபியிடே* குடும்பத்தைச் சேர்ந்த நீண்ட கொம்பு தேனீக்களின் ஒரு பேரினம் ஆகும். *சுவாசுதிரா* பேரினத்தில் குறைந்தது 23 விவரிக்கப்பட்ட சிற்றினங்கள் உள்ளன. *சுவாசுதிரா* பேரினமானது, தெற்கு கனடாவிலிருந்து மெக்சிகோ வழியாகவும், தென் அமெரிக்கா வரையிலும் காணப்படுகிறது.  

*சுவாசுதிரா* சிற்றினங்கள் பொதுவாக உமி தேனீக்கள் எனப்படும், உரோமங்கள் மூடிய மார்பகம், முகம் மற்றும் கால்களைக் கொண்டது.  தேனீக்களின் அடிவயிறு பெரும்பாலும் கருமையான வெளிறிய முடிகளால் மூடப்பட்டிருக்கும். பெண் தேனீக்களில் இழையப்பரிசை ((தாடைகளின் மேற்பகுதி) அடர் வண்ணத்திலும் ஆண் பூச்சிகளில் மஞ்சள் நிறத்திலும் காணப்படும்.  

## சிற்றினங்கள்
இந்த 23 சிற்றினங்கள் *சுவாசுதிரா* பேரினத்தைச் சேர்ந்தவை.
# இருகந்தகம் ஈரயோடைடு



**இருகந்தகம் ஈரயோடைடு** (Disulfur diiodide) என்பது S<sub>2</sub>I<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிலைப்புத்தன்மையற்ற இச்சேர்மம் செம்பழுப்பு நிறத்தில் ஒரு திண்மமாகக் காணப்படுகிறது. −30 °செல்சியசு வெப்பநிலையில் இருகந்தகம் ஈரயோடைடு சிதைவடைந்து தனிமநிலை கந்தகம் மற்றும் அயோடைடாக மாறுகிறது.  

## தயாரிப்பு
### கந்தகம் மற்றும் அயோடின் வினை
1813 ஆம் ஆண்டில் பெர்னார்டு கோர்டோயிசு தான் புதிதாகக் கண்டுபிடித்த தனிமமான அயோடினின் பண்புகளை ஆராயும் போது கந்தக அயோடைடை உற்பத்தி செய்வதற்கான முதல் முயற்சியும் உரிமைகோரலும் செய்யப்பட்டது. கந்தகம் மற்றும் அயோடின் ஆகியவை இரண்டையும் வினையில் ஈடுபடுத்தி ஒரு சேர்மம் தயாரித்ததாக இவர் கூறினார். இருப்பினும், 1827 மற்றும் 1896 ஆம் ஆண்டுகளுக்கு இடையில் இந்த தயாரிப்பு கே-லுசாக்கால் சந்தேகிக்கப்பட்டது. இவ்விரு தனிமங்களை இணைப்பதன் மூலம் கந்தக அயோடைடை உருவாக்க அதிக முயற்சிகள் மேற்கொள்ளப்பட்டன. அனைத்து முயற்சிகளும் கலவையின் இருப்பை நிருபிக்கத் தவறின அல்லது தோல்வியுற்றன. பின்னர், வெப்பப் பகுப்பாய்வு உருவாக்கப்பட்ட போது, ​​தனிமங்கள் இணைப்பு உருவாக்கும் கந்தக அயோடைடு ஒரு சேர்மம் அல்ல இது ஒரு கலவை மட்டுமே என்று காட்டப்பட்டது.  

### இரட்டை இடப்பெயர்ச்சி மூலம் உற்பத்தி
தனிமங்களின் நேரடி சேர்க்கை மூலம் கந்தக அயோடைடை உருவாக்கும் முயற்சிகள் சேர்மத்தின் குறைந்த வெப்ப இயக்கவியல் நிலைத்தன்மையைக் கடக்கத் தவறியபோது, ​​1833 மற்றும் 1886 ஆம் ஆண்டுகளுக்கு இடையில் இரட்டை இடப்பெயர்ச்சி மூலம் உற்பத்தி செய்ய முயற்சி செய்யப்பட்டது. இருகந்தக இருகுளோரைடு மற்றும் ஐதரயோடிக்கு அமிலத்தின் வினைகள் முயற்சி செய்யப்பட்டன.  

## தனிமைப்படுத்தல்
இருகந்தகம் ஈரயோடைடு முதலில் இருகந்தகம் இருகுளோரைடு மற்றும் பொட்டாசியம் அயோடைடு, பெண்டேனில் உள்ள சோடியம் அயோடைடு அல்லது ஐதரசன் அயோடைடு ஆகியவற்றின் வினையால் −90 °செல்சியசு வெப்பநிலையில் தனிமைப்படுத்தப்பட்டது. மேலும் அகச்சிவப்பு நிறமாலை மூலம் சரிபார்க்கப்பட்டது.  

## பண்புகள்
இருகந்தகம் ஈரயோடைடு ஒளி-உணர்திறன் கொண்டது மற்றும் கார்பன் டெட்ராகுளோரைடு போன்ற பல்வேறு ஆலோ ஆல்க்கேன்களில் கரையும்.  

ஆண்டிமனி பெண்டாபுளோரைடு அல்லது ஆர்சனிக்கு பெண்டாபுளோரைடில் கந்தகமும் அயோடினும் வினைபுரிந்து S<sub>7</sub>I<sup>+</sup> அயனி உருவாகிறது. பிற கந்தகம் அயோடின் சேர்மங்களைப் போல அல்லாமல் இது அறைவெப்பநிலையில் நிலைப்புத்தன்மையுடன் காணப்படுகிறது.  

இருகந்தகம் ஈரயோடைடின் அனுபவ வாய்ப்பாடு SI ஆகும். எனவே இது சில சமயங்களில் கந்தகம் மோனோ அயோடைடு என்றும் அழைக்கப்படுகிறது. ஆனால் S<sub>2</sub>I<sub>2</sub> ஒரு சகப்பிணைப்பு மூலக்கூறு ஆகும். இது 1:1 விகிதவியல் அளவு கொண்ட SI மூலக்கூறு அல்லது அயனி உப்பு போன்றது அல்ல. உண்மையான கந்தக மோனோ அயோடைடு மூலக்கூறு ஓர் இயங்குறுப்பு ஆகும்.
# விக்கிப்பீடியா:முதற்பக்கக் கட்டுரைகள்/ஆகத்து 11, 2024

<div id="mp-tfa-img">  

</div>  
**ஒளி மாசு** என்பது தேவையற்ற அல்லது அதிகப்படியான செயற்கை விளக்குகளில் இருந்து வெளிப்படும் ஒளியாகும். விளக்கமாக கூறுவதானால் *ஒளி மாசுபாடு* என்பது பகல் அல்லது இரவின் போது, ​​மோசமாக பயன்படுத்தப்படும் ஒளி மூலங்களின் விளைவுகளைக் குறிக்கிறது. இந்த வகை மாசுபாடு பகல் முழுவதும் இருக்கக்கூடும் என்றாலும், இரவு வானத்தின் இருளில் தாக்கம் செலுத்துகின்றன. உலகின் 83 விழுக்காடு மக்கள் ஒளி மாசுபட்ட வானத்தின் கீழ் வாழ்கிறார்கள் என்றும், உலகின் 23 சதவிகித நிலப்பரப்பு ஒளிரும் வானத்தால் பாதிக்கப்படுவதாகவும் மதிப்பிடப்பட்டுள்ளது. **மேலும்...**  
---
<div id="mp-tfa-img">  

</div>  
**தில்லி சுல்தானகம்** என்பது ஓர் இசுலாமியப் பேரரசு ஆகும். இது தில்லியை அடிப்படையாகக் கொண்டு செயல்பட்டது. இப்பேரரசு 320 ஆண்டுகளுக்கு (1206–1526) நீடித்தது. தெற்கு ஆசியா மீது கோரி அரசமரபின் படையெடுப்பைத் தொடர்ந்து தில்லி சுல்தானகத்தை ஐந்து தொடர்பற்ற, பல்வேறு வகைப்பட்ட அரச மரபுகள் வரிசையாக ஆட்சி செய்தன. நவீனகால இந்தியா, பாக்கித்தான், வங்காளதேசம், தெற்கு நேபாளத்தின் சில பகுதிகள் உள்ளிட்ட பெரும் அளவிலான நிலப்பரப்பை இது உள்ளடக்கியிருந்தது. **மேலும்...**
# மகாசமுந்து மக்களவைத் தொகுதி



**மகாசமுந்து மக்களவைத் தொகுதி** (*Mahasamund Lok Sabha constituency*) என்பது இந்திய மாநிலமான சத்தீசுகரில் உள்ள ஒரு மக்களவை தொகுதி.  

## சட்டமன்றத் தொகுதிகள்
மகாசமுந்த் மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது.  
| 39 | சராய்பாலி (பஇ) | மகாசமுந்து | சதுரி நந்து | ஐஎன்சி |
| --- | --- | --- | --- | --- |
| 40 | பாஸ்னா | சம்பத் அகர்வால் | பாஜக |  |
| 41 | கல்லாரி | துவாரிகாதிசு யாதவ் | இதேகா |  |
| 42 | மகாசமண்ட் | யோகேசுவர் ராஜு சின்கா | பாஜக |  |
| 54 | ராஜிம் | கரியாபந்து | ரோகித் சாகு | பாஜக |
| 55 | பிந்த்ராவாகர் (பகு) | ஜானக் துருவ் | இதேகா |  |
| 57 | குருட | தம்தரி | அஜய் சந்திரகர் | பாஜக |
| 58 | தம்தரி | ஓங்கர் சாகு | இதேகா | } |

## நாடாளுமன்ற உறுப்பினர்கள்
| 1952 | சியோடாசு தாகா | இந்திய தேசிய காங்கிரசு |
| --- | --- | --- |
| 1952^ | மகன்லால் ராதாகிசன் பாக்தி |  |
| 1962 | வித்தியா சரண் சுக்லா |  |
| 1964^ |  |  |
| 1967 |  |  |
| 1971 | கிருஷ்ணா அகர்வால் |  |
| 1977 | பிரிஜ் லால் வர்மா | ஜனதா கட்சி |
| 1980 | வித்தியா சரண் சுக்லா | இந்திய தேசிய காங்கிரஸ் (ஐ) |
| 1984 | இந்திய தேசிய காங்கிரசு |  |
| 1989 | ஜனதா கட்சி |  |
| 1991 | பவன் திவான் | இந்திய தேசிய காங்கிரசு |
| 1996 |  |  |
| 1998 | சந்திர சேகர் சாகு | பாரதிய ஜனதா கட்சி |
| 1999 | சியாமா சரண் சுக்லா | இந்திய தேசிய காங்கிரசு |
| 2004 | அஜித் ஜோகி |  |
| 2009 | சந்து லால் சாகு | பாரதிய ஜனதா கட்சி |
| 2014 |  |  |
| 2019 | சூனி இலால் சாகு |  |
| 2024 | உரூப்குமாரி சவுத்ரி | } |

## பொதுத் தேர்தல் முடிவுகள்

### 2024